Kvinne til Ullevål etter ulykke på E6 i Ås
Politiet fikk melding om ulykken klokka 12.15. - En kvinne er kjørt med luftambulanse til Ullevål sykehus med skader som på stedet ble vurdert som alvorlige. Vi har fått opplyst at en annen person er kjørt til Akershus universitetssykehus på Lørenskog, sier operasjonsleder Øyvind Thorsen i Follo politidistrikt til NTB. Politiet er på stedet, og det er foreløpig ikke klart om flere personer er skadd. - Det vi har fått vite er at en bil som kjørte nordover kom over i motgående kjøreretning og kolliderte med en annen bil, sier operasjonslederen.
En kvinne er alvorlig skadd og fløyet med luftambulanse til Ullevål sykehus i Oslo etter en kollisjon på E6 i Ås i Akershus fredag ettermiddag.